Document ID: 31999L0022

Reference:
EUR-Lex - 31999L0022 - LT
Svarbus teisinis pranešimas
|
31999L0022
Oficialusis leidinys L 094 , 09/04/1999 p. 0024 - 0026
Tarybos Direktyva 1999/22/EB1999 m. kovo 29 d.dėl laukinių gyvūnų laikymo zoologijos soduoseEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 130s straipsnio 1 dalį,atsižvelgdama į Komisijos pasiūlymą,atsižvelgdama į Ekonomikos ir socialinių reikalų komiteto nuomonę [1],laikydamasi Sutarties 189c straipsnyje nustatytos tvarkos [2],kadangi 1996 m. gruodžio 9 d. Tarybos reglamente (EEB) Nr. 338/97 dėl laukinės faunos ir floros rūšių apsaugos kontroliuojant jų prekybą [3] reikalaujama pateikti įrodymus, kad sudarytos reikiamos sąlygos daugybės rūšių gyviems egzemplioriams įkurdinti ir jais rūpintis, kol bus gautas leidimas importuoti juos į Bendriją; kadangi minėtas reglamentas draudžia komerciniais tikslais demonstruoti A priedo sąraše išvardytų floros ir faunos rūšių egzempliorius visuomenei, jei nėra suteikta speciali išimtis juos demonstruoti mokymo, mokslo tyrimų ar veisimo tikslams;kadangi 1979 m. balandžio 2 d. Tarybos direktyva 79/409/EEB dėl laukinių paukščių apsaugos [4] ir 1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos [5] draudžiama daugelį rūšių gaudyti, jas laikyti ir jomis prekiauti, tuo pat metu numatant išimtis dėl tokių konkrečių priežasčių, kaip mokslo tyrimai ir švietimas, populiacijos atkūrimas, reintrodukcija ir veisimas;kadangi, siekiant tinkamai įgyvendinti esamus ir būsimus Bendrijos teisės aktus dėl laukinės faunos apsaugos, norint užtikrinti, kad zoologijos sodai tinkamai atliktų savo svarbų vaidmenį saugant rūšis, šviečiant visuomenę ir (arba) vykdant mokslo tyrimus, būtina sudaryti bendrąją valstybių narių teisės aktų bazę, reglamentuojančią leidimų zoologijos sodams išdavimą ir tikrinimą, gyvūnų zoologijos soduose laikymą, personalo mokymą ir šių sodų lankytojų švietimą;kadangi būtina imtis veiksmų Bendrijos lygiu, kad zoologijos sodai visoje Bendrijoje prisidėtų prie biologinės įvairovės apsaugos pagal Bendrijos įsipareigojimą priimti priemones ex situ apsaugai pagal Biologinės įvairovės konvencijos 9 straipsnį;kadangi daugelis tokių organizacijų, kaip Europos zoologijos sodų ir akvariumų asociacija, sudarė gyvūnų priežiūros ir jų įkurdinimo zoologijos soduose rekomendacijas, kurios tam tikrais atvejais galėtų padėti kuriant ir nustatant nacionalinius standartus,PRIĖMĖ ŠIĄ DIREKTYVĄ:1 straipsnisTikslasŠios direktyvos tikslas – apsaugoti laukinę fauną ir biologinę įvairovę valstybėms narėms priimant priemones dėl leidimų Bendrijos zoologijos sodams išdavimo ir tikrinimo, bei tokiu būdu stiprinti zoologijos sodų vaidmenį saugant biologinę įvairovę.2 straipsnisApibrėžimasŠioje direktyvoje "zoologijos sodas" yra visos vietos, kuriose laikomi ir visuomenei demonstruojami laukiniai gyvūnai 7 arba daugiau dienų metuose, išskyrus cirkus, naminių gyvūnėlių parduotuves ir tas įmones, kurias valstybės narės atleidžia nuo šios direktyvos reikalavimų, kadangi jos visuomenei nedemonstruoja daug gyvūnų ar rūšių ir ši išimtis nekelia pavojaus šios direktyvos tikslams.3 straipsnisZoologijos sodams taikomi reikalavimaiValstybės narės imasi 4, 5, 6 ir 7 straipsniuose numatytų priemonių siekdamos užtikrinti, kad visi zoologijos sodai įgyvendintų šias apsaugos priemones:- dalyvautų mokslo tyrimuose, kuriuose būtų prisidedama prie rūšių apsaugos, ir (arba) organizuotų mokymą atitinkamų įgūdžių apsaugos srityje klausimais, ir (arba) keistųsi informacija, susijusia su rūšių apsauga, ir (arba) tam tikrais atvejais užsiimtų rūšių veisimu nelaisvėje, jų populiacijų atkūrimu arba reintrodukcija į laukinę gamtą,- skatintų visuomenės mokymą ir švietimą biologinės įvairovės apsaugos srityje, visų pirma teiktų informaciją apie demonstruojamas rūšis ir jų natūralias buveines,- savo gyvūnus įkurdintų tokiomis sąlygomis, kurios atitiktų konkrečioms rūšims keliamus biologinius ir apsaugos reikalavimus ir, inter alia, įrengtų geresnius, rūšims pritaikytus aptvarus; ir vykdydamos išplėstą prevencinės ir gydomosios veterinarinės priežiūros bei mitybos programą, laikytųsi griežtų gyvulininkystės standartų,- neleistų gyvūnams pabėgti, kad būtų išvengta galimos ekologinės grėsmės vietinėms rūšims, ir neleistų atsirasti išoriniams kenkėjams bei parazitams,- atnaujintų įrašus apie zoologijos sodo kolekciją pagal užregistruotas rūšis.4 straipsnisLeidimų išdavimas ir tikrinimas1. Valstybės narės priima priemones dėl leidimų esamiems ir naujiems zoologijos sodams išdavimo bei tikrinimo, siekdamos užtikrinti, kad būtų vykdomi 3 straipsnio reikalavimai.2. Per ketverius metus nuo šios direktyvos įsigaliojimo kiekvienas zoologijos sodas, o nauji zoologijos sodai – prieš juos atidarant lankytojams, turi gauti leidimą.3. Kiekviename leidime išdėstomos sąlygos, kuriomis užtikrinamas 3 straipsnio reikalavimų vykdymas. Vykdomas šių sąlygų laikymosi monitoringas, inter alia, organizuojant reguliarius patikrinimus ir imantis veiksmų, kurių reikia šiam laikymuisi užtikrinti.4. Prieš išduodant leidimą, atsisakant jį išduoti, pratęsiant jo galiojimo laiką arba iš esmės jį keičiant, valstybės narės kompetentingos institucijos atlieka patikrinimą, kurio metu nustatoma, ar laikomasi esamų arba siūlomų leidimo išdavimo sąlygų.5. Jei zoologijos sodas neturi pagal šią direktyvą išduoto leidimo arba jei jis nesilaiko jo išdavimo sąlygų:a) į tokį zoologijos sodą arba jo dalį kompetentinga institucija uždraudžia įleisti lankytojus; ir (arba)b) toks zoologijos sodas arba jo dalis įvykdo atitinkamus kompetentingos institucijos nustatytus reikalavimus, kad būtų laikomasi leidimo išdavimo sąlygų.Jei per kompetentingos institucijos nustatytą ne ilgesnį kaip dvejų metų laikotarpį minėti reikalavimai neįvykdomi, kompetentinga institucija atima arba pakeičia leidimą ir uždaro zoologijos sodą arba jo dalį.5 straipsnis4 straipsnyje išdėstyti leidimo išdavimo reikalavimai netaikomi, jei valstybė narė Komisijai gali įrodyti, kad taikant sistemos, taisyklių ar registravimo priemones buvo pasiektas šios direktyvos 1 straipsnyje nurodytas tikslas bei nuolatos vykdomi 3 straipsnyje išvardyti zoologijos sodams keliami reikalavimai. Tokioje sistemoje, inter alia, turėtų būti tikrinimą ir zoologijos sodų uždarymą reglamentuojančios bei 4 straipsnio 4 ir 5 dalis atitinkančios nuostatos.6 straipsnisZoologijos sodų uždarymasUždarant zoologijos sodą arba jo dalį, kompetentinga institucija užtikrina, kad su gyvūnais būtų elgiamasi arba jų atsisakoma valstybės narės nustatytomis tinkamomis, šį tikslą ir šią direktyvą atitinkančiomis sąlygomis.7 straipsnisKompetentingos institucijosValstybės narės paskiria kompetentingas institucijas šiai direktyvai įgyvendinti.8 straipsnisSankcijosValstybės narės nustato sankcijas, taikytinas už nacionalinių nuostatų, priimtų remiantis šia direktyva, pažeidimus. Šios sankcijos turi būti veiksmingos, proporcingos ir atgrasančios.9 straipsnisĮgyvendinimas1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2002 m. balandžio 9 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma oficialiai jas skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtas pagrindines nacionalinės teisės nuostatas.10 straipsnisĮsigaliojimasŠi direktyva įsigalioja jos paskelbimo Europos Bendrijų oficialiajame leidinyje dieną.11 straipsnisŠi direktyva skirta valstybėms narėms.Priimta Briuselyje, 1999 m. kovo 29 d.Tarybos varduPirmininkasF. Müntefering[1] OL C 204, 1996 7 15, p. 63.[2] 1998 m. sausio 29 d. Europos Parlamento nuomonė (OL C 56, 1998 2 23, p. 34), 1998 m. liepos 20 d. Tarybos bendroji pozicija (OL C 364, 1998 11 25, p. 9), ir 1999 m. vasario 10 d. Europos Parlamento sprendimas (dar nepaskelbta Oficialiajame leidinyje).[3] OL L 61, 1997 3 3, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2307/97 (OL L 325, 1997 11 27, p. 1).[4] OL L 103, 1979 4 25, p. 1. Direktyva su paskutiniais pakeitimais, padarytais Direktyva 97/49/EB (OL L 223, 1997 8 13, p. 9).[5] OL L 206, 1992 7 22, p. 7. Direktyva su paskutiniais pakeitimais, padarytais Komisijos direktyva 97/62/EB (OL L 305, 1997 11 8, p. 42).--------------------------------------------------

Summary:
Zoologijos sodų vaidmuo išsaugant biologinę įvairovę
Zoologijos sodų vaidmuo išsaugant biologinę įvairovę
DOKUMENTAS, KURIO SANTRAUKA PATEIKIAMA:
Direktyva 1999/22/EB dėl laukinių gyvūnų laikymo zoologijos soduose
SANTRAUKA
KAM SKIRTA ŠI DIREKTYVA?
Direktyva skatinama laukinių gyvūnų rūšių apsauga ir išsaugojimas stiprinant zoologijos sodų vaidmenį išsaugant biologinę įvairovę.
Ja nustatomos leidimų zoologijos sodams išdavimo ir tikrinimo taisyklės, siekiant užtikrinti, kad jie įgyvendina reikalingas išsaugojimo ir apsaugos priemones.
PAGRINDINIAI ASPEKTAI
Taikymo sritis
Zoologijos sodas yra apibrėžiamas kaip vieta, kurioje laikomi ir visuomenei demonstruojami laukiniai gyvūnai septynias arba daugiau dienų metuose.
Direktyva netaikoma naminių gyvūnėlių parduotuvėms ir cirkams.
ES šalys gali atleisti nuo šios direktyvos reikalavimų taikymo vietas, kurios visuomenei nedemonstruoja daug gyvūnų ar rūšių, jei ši išimtis nekelia pavojaus šios direktyvos tikslams.
Sąlygos
Direktyva reikalaujama, kad ES šalys imtųsi priemonių dėl leidimų išdavimo ir reguliarių patikrinimų zoologijos soduose, siekiant patikrinti, ar juose laikomasi nustatytų sąlygų.
Tam, kad gautų leidimą vykdyti veiklą, zoologijos sodai turi:
dalyvauti mokslo tyrimuose, kurių rezultatais būtų prisidedama prie rūšių apsaugos, keistis informacija, susijusia su rūšių apsauga ir (arba) užsiimti rūšių veisimu nelaisvėje (jų populiacijų atkūrimu arba reintrodukcija į laukinę gamtą ir pan.);
skatinti visuomenės mokymą ir švietimą biologinės įvairovės apsaugos srityje, visų pirma teikti informaciją apie demonstruojamas rūšis ir jų natūralias buveines;
įkurdinti savo gyvūnus tokiomis sąlygomis, kurios atitiktų konkrečioms rūšims keliamus biologinius ir apsaugos reikalavimus:
įrengti rūšims pritaikytus aptvarus ir
vykdant išplėstą prevencinės ir gydomosios veterinarinės priežiūros bei mitybos programą, laikytis griežtų gyvulininkystės standartų;
neleisti gyvūnams pabėgti, kad būtų išvengta galimos ekologinės grėsmės (pvz., invazinių svetimų rūšių) vietinėms rūšims, ir neleisti atsirasti išoriniams kenkėjams bei parazitams;
atnaujinti įrašus apie zoologijos sodo gyvūnus pagal rūšis.
Leidimų išdavimas ir tikrinimas
ES šalys turi nustatyti leidimų išdavimo zoologijos sodams ir tikrinimo taisykles, siekdamos užtikrinti, kad vykdomos apsaugos priemonės.
Visi zoologijos sodai privalo turėti leidimą.
Kiekviename leidime išdėstomos sąlygos, kuriomis užtikrinamos reikalingos išsaugojimo ir apsaugos priemonės.
Prieš išduodant leidimą, atsisakant jį išduoti arba iš esmės jį keičiant, ES šalių kompetentingos institucijos turi atlikti patikrinimą.
Jei zoologijos sodas neatitinka visų teisinių reikalavimų ar jų dalies, kompetentinga institucija turi uždrausti įleisti lankytojus į tokį zoologijos sodą arba jo dalį.
Uždarant visą zoologijos sodą arba jo dalį, su gyvūnais turi būti elgiamasi arba jų atsisakoma ES šalies nustatytomis tinkamomis ir šią direktyvą atitinkančiomis sąlygomis.
Geroji patirtis
2015 m. Europos Komisija paskelbė ES zoologijos sodų direktyvos gerosios patirties dokumentą. Šiuo dokumentu siekiama padėti ES šalims gerinti atitiktį direktyvos reikalavimams, dalijantis patirtimi ir gerąja praktika.
NUO KADA TAIKOMA ŠI DIREKTYVA?
              
Direktyva taikoma nuo 1999 m. balandžio 9 d. ES šalys turėjo ją perkelti į savo nacionalinę teisę ne vėliau kaip 2002 m. balandžio 9 d.
DOKUMENTAS
1999 m. kovo 29 d. Tarybos direktyva 1999/22/EB dėl laukinių gyvūnų laikymo zoologijos soduose (OL L 94, 1999 4 9, p. 24–26)
paskutinis atnaujinimas 06.06.2016